Aarhuus Stifts-Tidende, 1838-10-29
Paa allerunderdanigst Forestilling fra Directionen for Universitetet og de lærde Skoler har det behaget Hans Majestæt Kongen, under 28de September d. A., allernaadigst at resolvere saaledes: Vi ville allernaadigst have bestemt, at de tre lærde Skoler i Helsingøer, Nakskov og Nyborg, skulle med Skoleaarets Udløb den 30te September 1839 nedlægges. Af de til disse Skoler henhørende Eiendele og Jndtægter ville Vi allernaadigst have vedkommende Kjøbstæders Communer tillagt de herefter bestemte Andele, for at anvendes til at skaffe Byen en forbedret og udvidet Ungdoms-Underviisning; hvorimod det øvrige forbliver til det lærde Skolevæsens Fremme og Forbedring, i hvilken Henseende Vi allernaadigst ville have fastsat Følgende: 1) Ved Skolens Nedlæggelse i Helsingøer skal til denne Kjøbstad henlægges: a. Skolebygningen med Inventarium, Bibliothek og Apparater; b. Jordskyld, Accidentser og hvad Andet hidtil af Byen, dens Kirker eller Jndvaanere er aarligen betalt til den lærde Skole; c. den Andeel af Hospitalets Jndtægter, som i Overeensstemmelse med Regulativet af 31te Mai 1820, aarlig skulde tilfalde den lærde Skole; d. den halve Deel af Stipendiefondens nuværende Kapital. - Derimod forbeholdes det lærde Skolevæsen det derefter Tilbageblivende af den nedlagte Skoles hidtil havte Indtægter, navnligen den halve Stivendiefond og samtlige Skolens øvrige Kapitaler, de 300 Rbd. som Hospitalet svarer i aarlig Leie af det ældre Skolelocale, de af Skolen hidtil oppebaarne Kongetiender og Degnepensioner, 2) Nakskov Kjøbstad tillægges af den der nedlagte Skoles Eiendele: a. Skole bygningen med Inventarium, Bibliothek og Apparater; b. de Korn- og Pengeafgifter, som hidtil ere svarede til Skolen af Nakskov By og nogle i dens Marker beliggende Jorder; c. Halvdelen af de hidtil fra Amtstuen indbetalte Kornafgifter, saavelsom af Stipendiefondens nuværende Kapital og af dens aarlige Jndtægter. Derimod forbeholdes det lærde Skolevæsen det derefter Tilbageblivende af den nedlagte Skoles hidtil havte Jndtægter, navnligen Halvdelen af Stipendiefondens Kapital og af dens aarlige Jndtægter, saavelsom af de fra Amtstuen indbetalte Kornafgifter, samtlige Skolens øvrige Kapitaler, den hele Jndtægt af de af Skolen hidtil oppebaarne Degnepensioner og af Herritskirke Sogns Kongetiende. 3) Af Nyborg Skoles Eiendele og Indtægter overgaae til Byen: a. Skolebygningen med Jnventarium, Bibliothek og Apparater; b. de af Byen under Navn af St. Gjertruds Penge, Smaaredsel m.v., erlagte Afgifter, samt Kirkens Løn til Lærerne; c. den halve Deel af Stipendiefondens nuværende Kapital og af dens aarlige Jndtægter. Derimod forbeholdes det lærde Skolevæsen det derefter Tilbageblivende af den nedlagte Skoles hidtil havte Jndtægter, navnligen Halvdelen af Stipendiefondens Kapital og af dens aarlige Jndtægter, samtlige Skolens øvrige Capitaler, det Baggerske Legat de Skolen tilhørende Tiender og Degnepensioner. 4) Samtlige i det Foregaaende nævnte, det lærde Skolevæsen forbeholdne Kapitaler og Jndtægter, blive ved Foranstaltning af vor Direction for Universitetet og de lærde Skoler, at inddrage i den almindelige Skolefond, med Undtagelse af det som er forbeholdt fra de nedlagte Skolers Stipendiefonds, samt de Indtægter, som ere af den Beskaffenhed, at de ikke beqvemmelig ved den almindelige Skolefond kunne indkasseres, hvilke blive at henlægge fra Helsingøer, til Frederiksborg Skole, fra Nakskov til Nykjøbing, Skole, og fra Nyborg til Odense Skole. Endelig ville Vi allernaadigst have de ved de ovennævnte Skoler for Tiden ansatte faste Lærere, nemlig: ved Helsingøer Skole Rector Professor Meisling, Adjuncterne Schou og Thaarup, ved Nakskov Skole Rector Stephansen, Adjuncterne Clod og Hjorth; ved Nyborg Skole Rector Bjørn, Adjuncterne Guldberg og Lassen, fra den Tid Skolerne nedlægges, i Naade entledigede fra deres respective Embeder, og dem tillagt deres hidtil havte fulde Gager i Vartpenge, indtil de til andre Embeder maatte vorde befordrede, hvilke Vartpenge blive af den almindelige Skolefond at udrede.